

VLADA REPUBLIKE HRVATSKE

Zagreb, 31. listopada 2022.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o davanju prethodne suglasnosti društvu Hrvatska elektroprivreda d.d. za kreditno zaduženje kod Erste&Steiermärkische Bank d.d., Rijeka

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 117. stavka 1. Zakona o proračunu („Narodne novine“, broj 144/21.), a u vezi s člankom 54. Zakona o izvršavanju državnog proračuna Republike Hrvatske za 2022. godinu („Narodne novine“, broj 62/22.), Vlada Republike Hrvatske je na sjednici održanoj 31. listopada 2022. donijela

**O D L U K U**

**o davanju prethodne suglasnosti društvu Hrvatska elektroprivreda d.d.**

**za kreditno zaduženje kod Erste&Steiermärkische Bank d.d., Rijeka**

**I.**

Daje se prethodna suglasnost društvu Hrvatska elektroprivreda d.d. za kreditno zaduženje kod Erste&Steiermärkische Bank d.d., Rijeka, u iznosu od 100.000.000,00 eura, uz valutnu klauzulu, uvećano za kamate, naknade i troškove, radi financiranja općih poslovnih potreba i investicijskih projekata.

**II.**

Prethodna suglasnost iz točke I. ove Odluke, daje se uz sljedeće uvjete:

|  |  |
| --- | --- |
| * davatelj kredita:
* korisnik kredita:
 | Erste&Steiermärkische Bank d.d., RijekaHrvatska elektroprivreda d.d. |
| * namjena:
 | opće poslovne potrebe |
| * način i rok korištenja:
* način i rok vraćanja:
 | 12 mjeseci od dana sklapanja ugovora o kreditu.5 godina od zaključenja ugovora o kreditu, odnosno do 4 godine od isteka roka korištenja, otplata glavnice odjednom do krajnjeg dospijeća  |
| * redovna kamatna stopa:
 | 6 M Euribor + 0,75 % marža, godišnje, varijabilna |
| * naknada za obradu kredita:
* naknada za rezervaciju

 sredstava:* naknada za prijevremenu

otplatu kredita: * instrumenti osiguranja:
 | 0,15 % od ukupnog iznosa financiranja 0,15 % p. a. obračunato na neiskorišteni iznos kredita - 1,5 % za prve četiri godine uključujući četvrtu godinu- 1 % za preostale godine trajanja ugovorajedna zadužnica korisnika kredita na iznos odobrenog kredita, uvećano za ugovorene kamate, naknade i ostale troškove, solemniziranu od strane javnog bilježnika. |

**III.**

 Obvezuje se društvo Hrvatska elektroprivreda d.d.. da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

Obrazloženje

Člankom 54. Zakona o izvršavanju državnog proračuna Republike Hrvatske za 2022. godinu (Narodne novine, broj 62/22, u daljnjem tekstu: Zakon) propisano je da izvanproračunski korisnik državnog proračuna i druga pravna osoba u većinskom vlasništvu Republike Hrvatske sklapa ugovore o dugoročnom kreditu, ugovore o dugoročnom zajmu ili daje jamstva na osnovi odluke o prethodnoj suglasnosti Vlade Republike Hrvatske ako vrijednost posla ili jamstvo prelazi iznos od 7.500.000,00 kuna.

Budući da društvo Hrvatska elektroprivreda – dioničko društvo, kao pravna osoba u većinskom vlasništvu Republike Hrvatske planira dugoročno kreditno zaduženje u iznosu koji prelazi iznos iz članka 54. Zakona i to kod Erste & Steiermarkische bank u iznosu od 100.000.000,00 eura uz valutnu klauzulu za realizaciju planiranog dugoročnog kreditnog zaduženja potrebna je odluka o prethodnoj suglasnosti Vlade Republike Hrvatske.

Nadzorni odbor Društva je na sjednici održanoj 18. svibnja 2022. donio Odluku (40-2.1/2022.) o davanju suglasnosti Upravi Društva za zaduženje kod Erste & Steiermarkische bank sklapanjem ugovora o dugoročnom kreditu uz valutnu klauzulu u ukupnom iznosu od 100.000.000,00 eura.

Donošenje ove Odluke neće imati utjecaj na rashode i izdatke Državnog proračuna Republike Hrvatske, budući da odobrenje ovoga kreditnog zaduženja kao i sama isplata kredita nije uvjetovana davanjem jamstva Republike Hrvatske.

Nacrtom Ugovora o dugoročnom kreditu s Erste & Steiermarkische bank određeni su instrumenti osiguranja povrata kredita tj. određeno je da u svrhu naplate dospjelih tražbina, korisnik kredita se obvezuje prije korištenja kredita dostaviti banci (Kreditoru) 1 (jednu) zadužnicu izdanu od strane Kreditora na iznos sveukupne tražbine iz Ugovora.

Slijedom navedenog, Ministarstvo gospodarstva i održivog razvoja pripremilo je Prijedlog Odluke o davanju prethodne suglasnosti društvu Hrvatska elektroprivreda – dioničko društvo, za dugoročno kreditno zaduženje kod Erste & Steiermarkische bank radi financiranja općih poslovnih potreba i investicijskih projekata.